b"\n_START_ARTICLE_\nTwo Arabian Knights\n_START_SECTION_\nArgument\n_START_PARAGRAPH_\nDurant la Primera Guerra Mundial, el soldat Phelps i el sergent McGaffney queden atrapats en terra de ning\xc3\xba. En perdre l\xe2\x80\x99esperan\xc3\xa7a de sobreviure, Phelps III decideix complir all\xc3\xb2 que sempre havia desitjat: apallissar el sergent al que no pot veure des del camp d'entrenament. Mentre es barallen, els alemanys arriben i els capturen. En el camp de presoners alemany, els dos es fan amics despr\xc3\xa9s que que Phelps es declari culpable d\xe2\x80\x99haver dibuixat una caricatura d'un gu\xc3\xa0rdia, en lloc de deixar que acusin O'Gaffney._NEWLINE_Despr\xc3\xa9s de molts intents d\xe2\x80\x99evadir-se, ho aconsegueixen disfressats d\xe2\x80\x99\xc3\xa0rabs. Acaben embarcats en un vaixell de vapor cap a Jaffa i en el trajecte es troben amb un petit vaixell que ha naufragat. Phelps es llen\xc3\xa7a per rescatar un dona \xc3\xa0rab per\xc3\xb2 els dos han d\xe2\x80\x99acabar sent rescatats per O'Gaffney. Un cop a bord, els dos amics i el capit\xc3\xa0 del vaixell competeixen per l\xe2\x80\x99atenci\xc3\xb3 de la noia, que es diu Mizra i \xc3\xa9s una noble \xc3\xa0rab. Phelps s\xe2\x80\x99avan\xc3\xa7a als altres gr\xc3\xa0cies al llenguatge de signes i aconsegueix que ella es tregui el vel i li mostri el rostre. En veure la seva bellesa queda ben enamorat. Quan arriben a Jaffa, el capit\xc3\xa0 es nega a deixar baixar Mirza sense pagar el passatge. O'Gaffney aconsegueix els diners robant-los al sobrec\xc3\xa0rrec. _NEWLINE_En baixar, Mizra es troba amb Shevket Ben Ali. Segons explica Mirza a Phelps, el seu pare, que \xc3\xa9s l\xe2\x80\x99Emir de Jaffa, la va prometre en matrimoni a Shevket. Els dos homes decideixen demanar ajuda a l\xe2\x80\x99Emir. Malauradament, un dels criats de Mizra explica al seu pare i a Shevket que Phelps ha vist Mizra sense vel i l\xe2\x80\x99Emir, indignat, ordena als seus homes que capturin i executin els dos amics. Ells dos, per\xc3\xb2, aconsegueixen escapar gr\xc3\xa0cies a una nota de Mizra advertint-los del perill._NEWLINE_Phelps decideix rescatar Mizra i O'Gaffney s\xe2\x80\x99ofereix a ajudar-lo. S\xc3\xb3n atrapats pels homes de Shevket, per\xc3\xb2 quan Mirza amena\xc3\xa7a de su\xc3\xafcidar-se. L\xe2\x80\x99Emir per solucionar-ho ordena cavaller als dos homes i proposa Phelps que accepti un duel amb Shevket, cosa que accepta. _NEWLINE_Quan Phelps dispara primer descobreix que la seva pistola no estava carregada. Shevket li mostra que les dues pistoles estan descarregades perqu\xc3\xa8 no vol embrutar-se les mans amb la sang d\xe2\x80\x99un infidel i ordena als seus homes que acabin amb ell. Els dos homes aconsegueixen burlar els soldats, rescatar la noia i fugir."